Inițiativa instalării acestei sculpturi de bronz și granit a venit din partea Tatianei Besliu, traducătoare și profesoară de italiană. Creația a fost realizată de sculptorii Adrian Gramma și Constantin Marcu, transmite diez.
Pe Pinocchio o să-l puteți găsi în curtea Liceului Teoretic "Dante Alighieri" din Chișinău (clasele primare), strada Doina și Ion Aldea-Teodorovici 15/3.
Mărimea sculpturii este de 26 × 9 × 6 cm.
Pinocchio este un proiect educativ lansat cu scopul de a aduce mai multă culoare și valoare în curțile instituțiilor de învățământ, unde copiii să poată învăța și din artele vizuale, nu doar din cărți.
Pinocchio este "frate" cu Banca Giuseppe Verdi, un alt proiect al Tatianei Besliu. Pe aceasta o găsiți în curtea Academiei de Muzică, Teatru și Arte Plastice din Chișinău.